Centar za odgoj, obrazovanje

i rehabilitaciju Križevci

Matije Gupca 36

Križevci

PROTOKOL O POSTUPANJU U KRIZNIM SITUACIJAMA

Centar za odgoj, obrazovanje i rehabilitaciju Križevci (u daljnjem tekstu: Centar) donio je Protokol o postupanju u kriznim situacijama za šk. god. 2016./2017. Protokol sadrži opći dio i posebni dio za pojedine učenike sa specifičnim teškoćama. Pojedinačne protokole za učenike potpisali su i roditelji učenika.

1. Opći dio

Članak 1.

Upoznati roditelje s pravilnikom o načinima postupanja odgojno-obrazovnih radnika školskih ustanova u poduzimanju mjera zaštite prava učenika te prijave kršenja tih prava nadležnim tijelima.

Nositelj aktivnosti: razredni učitelj

Članak 2.

Kroz radionice i predavanja raditi na upoznavanju i osvješćivanju roditelja i radnika Centra s nasiljem. Ovaj se dio posebno odnosi na uočavanje i osvješćivanje razlike između sukoba i nasilja. Roditeljisu skloni svako neprimjereno ponašanje djece prijaviti kao nasilje i zahtijevaju uključivanje drugih institucija. U tom smislu važno ih je educirati.

Nositelj aktivnosti: razrednici i stručni suradnici – psiholog, edukacijski rehabilitator

Članak 3.

Kreiranje, osmišljavanje i provođenje preventivnih aktivnosti usmjerenih na razvoj socijalnih vještina djece te komunikacijskih vještina za rješavanje sukoba.

Nositelj aktivnosti: razrednici, stručni suradnici - edukacijski rehabilitator, psiholog. Provodi se u razrednim odjelima i posebnim odgojno – obrazovnim skupinama te produženom stručnom postupku.

Članak 4.

Uključivanje u aktivnosti lokalne zajednice prema GPP i šk. kurikulumu.

Članak 5.

U slučaju nasilja odraslih osoba nad djecom u Centru, i izvan Centra, isto se prijavljuje ravnateljici koja poduzima zakonske mjere.

Nositelji aktivnosti: ravnateljica i ostali djelatnici Centra

Članak 6.

Centar u svom radu uspostavlja i održava suradnju s Centrom za socijalnu skrb.

Nositelj aktivnosti: ravnateljica

2. Posebni dio

Članak 1.

Posebni protokoli napisani su individualno za svakog učenika i djecu u predškolskom programu, koji se nalaze u dosjeu učenika i u dnevniku razrednog odjela , te kod medicinske sestre. Posebni protokoli odnose se na postupanja kod epileptičkog napada, kod učenika s poremećajem iz autističnog spektra, kod učenika s poremećajem u ponašanju, kod učenika sa srčanim i drugim kroničnim bolestima.

Ravnateljica:

Marija Prodan